স্বাধীনতার পরে যেসব নিবন্ধিত দলের সংসদে প্রতিনিধিত্ব ছিল (বিতর্কিত নির্বাচন যেমন ৮৮, ৯৬ এবং ২০১৪ সালের ৫ জানুয়ারি ব্যতীত) তাদের সমন্বয়ে একটি সরকার গঠন করা যেতে পারে। প্রয়োজনে সমঝোতার মাধ্যমে সে সরকারের প্রধান বর্তমান প্রধানমন্ত্রী হতে পারেন। তবে নির্বাচনকালীন সরকারের কেউ জাতীয় নির্বাচনে প্রতিদ্বন্দ্বিতা করতে পারবেন না। সংলাপে ২৫টি দল নির্বাচনকালীন সেনাবাহিনী মোতায়েনের সুপারিশ করেছে। এসব দলের মধ্যে বেশির ভাগই সেনাবাহিনীকে বিচারিক ক্ষমতা দেয়ার দাবি জানিয়েছে। দেশের বেশি দল নির্বাচনকালীন সময়ে প্রশাসন ও আইনশৃঙ্খলাবাহিনীকে ইসির পূর্ণ নিয়ন্ত্রণে রাখার সুপারিশ করেছে। সংলাপে অংশ নেয়া বেশির ভাগ দল প্রবাসীদের ভোটার বানানো ও তাদের ভোটাধিকার নিশ্চিতের দাবি জানিয়েছে।